|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **KOMISIJA/POVJERENSTVO**  **ZA UPRAVU I FINANSIJE/FINANCIJE** | **СКУПШТИНА**  **КОМИСИЈА ЗА УПРАВУ У ФИНАНСИЈЕ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

Broj: 01.8-13-535/25

Brčko, 8. 4. 2025. godine

Na osnovu članova 40 i 54 Poslovnika o radu Skupštine Brčko distrikta BiH — prečišćeni tekst („Službeni glasnik Brčko distrikta BiH“, brojevi: 54/18, 17/20 i 24/20), a u skladu s članom 9 stavom 3 Uputstva o sprovođenju Zakona o slobodi vjere i pravnom položaju crkava i vjerskih zajednica („Službeni glasnik BiH“, broj 28/19), Komisija za upravu i finansije Skupštine Brčko distrikta BiH na 8. sjednici održanoj 8. 4. 2025. godine, donosi:

ODLUKU

o načinu raspodjele sredstava kapitalnih donacija neprofitnim organizacijama

Skupštine Brčko distrikta BiH

**Član 1**

**(Predmet)**

Ovom odlukom utvrđuju se namjena, svrha, nadležnost za dodjelu, program utroška, kriteriji za dodjelu, način raspodjele, iznosi donacija, izvještavanje, nadležnost za kontrolu izvještaja, evidencija, obrasci i realizacija kapitalnih donacija neprofitnim organizacijama (u daljem tekstu: kapitalne donacije) Skupštine Brčko distrikta BiH.

**Član 2**

**(Namjena i svrha)**

Sredstva kapitalnih donacija iz člana 1 ove odluke namijenjena su za realizaciju aktivnosti koje sprovode crkve i vjerske zajednice na izgradnji, rekonstrukciji i sanaciji objekata vjerskih zajednica u svrhu obnove, očuvanja, te izgradnje hramova, bogomolja, džamija i drugih objekata vjerskih zajednica, kao i izgradnje i održavanje grobalja i mezarja.

**Član 3**

**(Nadležnost za dodjelu sredstava)**

Komisija za upravu i finansije Skupštine Brčko distrikta BiH (u daljnjem tekstu: Komisija) dodjeljuje sredstva kapitalnih donacija, u skladu s programom utroška sredstava iz člana 6 ove odluke.

**Član 4**

**(Kriteriji koje moraju ispunjavati crkve i vjerske zajednice)**

Da bi mogli koristiti sredstva kapitalnih donacija, crkve i vjerske zajednice moraju ispunjavati sljedeće kriterije:

1. da su registrovani u skladu s relevantnim zakonskim propisima;
2. da su u propisanom roku dostavili izvještaj o utrošku sredstava koja im je prethodno dodijelila Skupština Brčko distrikta BiH i da su dodijeljena sredstva utrošili u skladu s namjenom za koju su im sredstva dodijeljena;
3. da posjeduju poslovni račun u transakcionoj banci;
4. da imaju pravo vlasništva ili građenja na zemljištu ili objektima na kojima se izvode radovi.

Član 5

(Podnošenje zahtjeva)

1. Crkve i vjerske zajednice podnose zahtjev na propisanom obrascu koji je u prilogu ove odluke (Obrazac 1) za dodjelu sredstava kapitalnih donacija s obrazloženjem i elementima plana raspodjele sredstava uz koji će priložiti:
2. kopiju aktuelnog izvoda iz sudskog registra, ne starijeg od 30 dana ili kopiju rješenja s izmjenama i dopunama o upisu u registar za upis crkava i vjerskih zajednica i njihovih saveza izdatog od Ministarstva pravde Bosne i Hercegovine;
3. kopiju kartona deponovanih potpisa kod poslovne banke;
4. kopiju izvoda iz registara nadležnih institucija kojima se dokazuje pravo vlasništva ili građenja na zemlji na kojoj će se graditi ili objektima koji će se obnavljati.

**Član 6 (Način raspodjele sredstava)**

1. Raspodjela sredstava kapitalnih donacija utvrđuje se programom utroška koji donosi Komisija.
2. Komisija će donijeti program utroška sredstava donacija nakon usvajanja budžeta Brčko distrikta BiH za tekuću godinu.
3. Obavezni elementi programa utroška sredstava propisani su Zakonom o izvršenju budžeta Brčko distrikta BiH.
4. Sredstva kapitalnih donacija ne mogu se dodjeljivati prije usvajanja programa utroška sredstava.
5. Komisija razmatra zahtjeve i iznosi mišljenje o ispunjenosti uslova za dodjelu kapitalnih donacija propisanih ovom odlukom.
6. Komisija raspodjeljuje sredstva odlukom, čijem donošenju prethodi obavljanje konsultacija sa skupštinskom Komisijom za obrazovanje, sport, kulturu i saradnju s vjerskim zajednicama i Direkcijom za finansije Brčko distrikta BiH, te Pravobranilaštvom Brčko distrikta BiH u skladu sa Zakonom o Pravobranilaštvu Brčko distrikta BiH.

**Član 7**

**(Ugovor o korištenju dodijeljenih sredstava)**

1. Skupština Brčko distrikta BiH će zaključiti ugovor s crkvom ili vjerskom zajednicom (u daljnjem tekstu: korisnik sredstava) kojim će se regulisati međusobna prava i obaveze.
2. U slučaju da se sredstva donacija dodjeljuju za radove i usluge u vezi s izvođenjem radova koje Skupština Brčko distrikta BiH finansira s više od 50% od ukupne vrijednosti, korisnik sredstava donacija je u obavezi, obezbijediti konkurenciju i transparentnost procedure nabavke

**Član 8**

**(Izvještavanje)**

1. Korisnici sredstava dužni su Komisiji dostaviti izvještaj o namjenskom utrošku sredstava u roku propisanom Zakonom o izvršenju budžeta Brčko distrikta BiH.
2. Izvještaj o utrošku sredstava sastoji se od tekstualnog i finansijskog dijela.
3. Tekstualni dio izvještaja o utrošku sredstava podnosi se na propisanom obrascu koji je u prilogu ove odluke (Obrazac br. 2).
4. Finansijski dio izvještaja o utrošku sredstava sastoji se od kopija originalnih faktura i fiskalnih računa s pratećim otpremnicama i drugih propisanih računovodstvenih isprava na osnovu kojih su plaćanja vršena, kao i kopija izvoda iz banke na kojima su vidljive promjene stanja po osnovu priloženih računa i drugih propisanih računovodstvenih isprava, virmana ili blagajničkih isplata kao dokaza da su plaćanja izvršena.
5. Korisnik sredstava je dužan da čuva originalnu finansijsku dokumentaciju, te da je u slučaju potrebe, učini dostupnom za razmatranje i kontrolu od strane Komisije bilo kog drugog lica koje ovlasti Komisija ili bilo kog drugog zakonom ovlaštenog organa.
6. Ukoliko korisnik sredstava ne utroši sredstva u roku i za namjene za koja su mu dodijeljena Komisija će zatražiti povrat cjelokupnog iznosa dodijeljenih sredstava na Jedinstveni račun Trezora Brčko distrikta Bosne i Hercegovine.
7. Ukoliko korisnik sredstava ne izvrši povrat sredstava u roku od 30 dana od dana prijema pismenog zahtjeva ili u slučaju prijema potvrde poštanskog operatera o nemogućnosti uručenja zahtjeva iz stava 6 ovog člana Komisija pokreće postupak pred nadležnim sudom protiv korisnika sredstava koji nisu utrošili sredstva u roku i za namjene za koje su im dodijeljena sredstva.
8. Ukoliko korisnik sredstava ne dostavi izvještaj o utrošku sredstava u roku iz stava 1 ovog člana Komisija, u roku od 30 dana od dana isteka roka iz stava 1 ovog člana pokreće postupak pred nadležnim sudom protiv korisnika sredstava koji nije dostavio izvještaj.
9. Korisnici sredstava mogu, uz opravdan razlog, odstupiti od planirane namjene utroška sredstava u maksimalnom procentu od 10%, s tim da ukupno dobijeni iznos donacije mora biti utrošen namjenski.

**Član 9**

**(Nadležnost za kontrolu izvještaja o utrošku sredstava)**

1. Kontrola izvještaja o utrošku sredstava donacija je u nadležnosti Komisije.
2. Komisija vrši provjeru da li je za prethodno dodijeljena sredstva podnesen izvještaj o utrošku sredstava u propisanom roku i da li su sredstva utrošena u roku i u skladu s traženom namjenom.
3. Za izvještaje koji nisu potpuni Komisija može pisanim putem, tražiti dopunu izvještaja u okviru roka propisanog članom 8 ove odluke. Dopuna izvještaja dostavlja se putem pisarnice Skupštine Brčko distrikta BiH.
4. Komisija će vršiti kontrolu izvještaja o utrošku sredstava na osnovu dostavljene dokumentacije, a po potrebi, u svrhu odlučivanja o opravdanosti utrošenih sredstava može tražiti dodatnu dokumentaciju, te vršiti kontrolu na terenu.
5. O izvršenoj kontroli izvještaja o utrošku sredstava komisija će iznijeti mišljenje.

**Član 10**

**(Evidencije)**

1. Sektor za administrativno-finansijske poslove Stručne službe Skupštine vodi evidencije korisnika donacija.
2. Evidencija iz stava 1 ovog člana sastoji se od najmanje sljedećih podataka:
3. naziv korisnika donacije;
4. broj i datum odluke kojom su sredstva dodijeljena;
5. iznos donacije;
6. namjena korištenja donacije;
7. podatak o izvještaju o utrošku sredstava.
8. Osim evidencije iz stave 2 ovog člana, podaci o dodijeljenim sredstvima kapitalnih donacija se objavljuju i na internet stranici Skupštine Brčko distrikta BiH u rubrici “Registar donacija”.
9. Registar donacija iz stava 3 ovog člana sadrži:
10. Naziv korisnika donacije;
11. Iznos donacije;
12. Namjena korištenja donacije;
13. Podatak o izvještaju o trošku sredstava;
14. Godinu u kojoj su sredstva dodijeljena.

**Član 11**

**(Obrasci)**

Obrasci iz člana 5 i člana 8 ove odluke su sastavni dio ove odluke i čine ga:

1. ANEKS I – Obrazac broj 1 – Zahtjev za dodjelu donacije;
2. ANEKS II – Obrazac broj 2 - Tekstualni dio izvještaja o utrošku sredstava.

Član 12

(Realizacija odluka)

1. Za realizaciju odluka Komisije zadužuje se Stručna služba Skupštine i Direkcija za finansije.
2. Stručna služba Skupštine, Sektor za administrativno-finansijske poslove će voditi evidenciju o utrošku i raspoloživosti sredstava kapitalnih donacija, o čemu će izvještavati Komisiju.

**Član 13**

**(Prelazne odredbe)**

Stupanjem na snagu ove odluke prestaje da važi Odluka o načinu raspodjele sredstava Skupštine Brčko distrikta BiH predviđenih za donacije vjerskim zajednicama, broj: 01.8-02-5711/23 od 11. 3. 2023. godine.

**Član 14**

**(Stupanje na snagu)**

Ova odluka stupa na snagu danom donošenja i objavit će se u Službenom glasniku Brčko distrikta BiH.

**P R E D S J E D A V A J U Ć I**

**KOMISIJE ZA UPRAVU I FINANSIJE**

**S e a d S o f t i ć**

**Aneks I - Obrazac broj 1**

**Zahtjev za dodjelu kapitalnih donacija**

|  |  |  |
| --- | --- | --- |
| **Kome se podnosi zahtjev** | **Komisiji za upravu i finansije** | |
| Naziv crkve/vjerske zajednice koja podnosi zahtjev |  | |
| Ime i prezime ovlaštenog lica |  | |
| Adresa |  | |
| Kontakt telefon/Adresa elektronske pošte |  | |
| Jedinstveni identifikacioni broj |  | |
| Detaljan opis aktivnosti za koju se traži kapitalna donacija | | |
| Značaj aktivnosti za koje se traži donacija |  | |
| Datum realizacije aktivnosti (dan, mjesec, godina) |  | |
| Mjesto realizacije aktivnosti |  | |
| Ukupan iznos potrebnih sredstava |  | |
| Rok u kojem će se utrošiti sredstva donacija **(najduže do roka za podnošenje izvještaja)** |  | |
| **Specifikacija troškova:**  Potrebno je navesti specifikaciju roba, usluga, radova ili drugih troškova koji će nastati prilikom realizacije aktivnosti | Naziv troška | Iznos sredstava koji će se utrošiti |
|  |  |
| Spisak priložene dokumentacije kojom se dokazuje ispunjenost kriterija definisanih odlukom |  | |
|  | |
|  | |

Datum: \_\_\_\_\_\_\_\_\_\_\_\_\_\_\_\_ Potpis ovlaštenog lica

**M.P.** \_\_\_\_\_\_\_\_\_\_\_\_\_\_\_\_\_\_\_

**Aneks II – Obrazac II**

Tekstualni dio izvještaja o utrošku sredstava kapitalnih donacija

|  |  |  |
| --- | --- | --- |
| **Kome se podnosi izvještaj** | **Komisiji za upravu i finansije** | |
| **Naziv crkve/vjerske zajednice** |  | |
| **Podnosilac izvještaja/Ovlašteno lice** |  | |
| Adresa |  | |
| Kontakt telefon |  | |
| e-mail adresa |  | |
| **Ukupan iznos dodijeljenih sredstava** |  | |
| **Ukupan iznos utrošenih sredstava** |  | |
| **Specifikacija troškova** | **Naziv troška** | **Iznos utrošenih sredstava** |
|  |  |
|  |  |
|  |  |
|  |  |
| **Obrazloženje razloga za odstupanje od planirane namjene utroška sredstava i druga obrazloženja** |  | |
| **Spisak priložene dokumentacije** |  |  |
|  |  |
|  |  |
|  |  |

Datum: \_\_\_\_\_\_\_\_\_\_\_\_\_\_\_\_ Potpis ovlaštenog lica

**M. P.** \_\_\_\_\_\_\_\_\_\_\_\_\_\_\_\_\_\_\_